CIIYO 15
Nkaambo Nzi Ncomweelede Kuzumanana Kwiiya Makani Mabotu?
1. Ino kuzumanana kwiiya Bbaibbele kuyoomugwasya buti?
Cakutadooneka, kulanga-langa njiisyo zyamu Bbaibbele nkomwacita mubufwaafwi, kwayumya luyando ndomujisi kuli Jehova. Mweelede kuzumanana kubeleka kutegwa luyando oolu lutamani. (1 Petro 2:2) Bulangizi bwanu bwakupona kukabe kutamani buyeeme aakuzumanana kwanu kuba acilongwe a Leza kwiinda mukwiiya Jwi lyakwe.
Mbomuyaabuzumanana kuyungizya luzyibo lwanu kujatikizya Leza, lusyomo lwanu luyooyuma. Lusyomo luyoomugwasya kutegwa mumukkomanisye Leza. (Bahebrayo 11:1, 6) Luyoomugwasya kuti mweempwe akucinca bukkale bwanu.
2. Ino luzyibo ndomujisi kujatizya Leza inga lwabagwasya buti bantu?
Cakutadooneka, inga mwayanda kwaambila bamwi nzyomwaiya—toonse tulakkomana kwaambila bantu makani mabotu. Nomuzumanana kwiiya Bbaibbele, muyakwiiya mbolibelesyegwa Bbaibbele kupandulula lusyomo ndomujisi muli Jehova alimwi amumakani mabotu.
Bantu banji balatalika kukambauka makani mabotu kwiinda mukukambaukila balongwe babo naa bacibbululu. Amubelesye bupampu. Muciindi cakubaambila kuti cikombelo cabo taciluzi, amubaambile zisyomezyo zya Leza. Alimwi mweelede kuzyiba kuti kanji-kanji icikkomanisya bantu nkulilemeka kubotu ikutali zintu nzyomwaamba.
3. Ncilongwe cili buti ncomukonzya kuba ancico a Leza?
Kwiiya Jwi lya Leza kuyoomugwasya kuyaambele kumuuya. Mukuya kwaciindi, muyooba acilongwe caalubazu a Jehova. Alimwi buya mulakonzya kuba mumukwasyi wakwe.
4. Mbuti mbomukonzya kuzumanana kuyaambele?
Mulakonzya kuyaambele kumuuya kwiinda mukuzumanana kwiiya Jwi lya Leza. (Bahebrayo 5:13, 14) Amulombe kwiiya Bbaibbele kuli Kamboni wa Jehova kubelesya bbuku lyakuti Ino Ncinzi Cini Bbaibbele Ncoliyiisya? Mbomuyaabuzumanana kwiiya Jwi lya Leza, muyoozwidilila mubuumi.
Makani mabotu azwa kuli Jehova, Leza uukkomene. Mulakonzya kuswena kulinguwe kwiinda mukuyanzana abantu bakwe. (Bahebrayo 10:24, 25) Kwiinda mukuzumanana kukkomanisya Jehova, muyoojana buumi bwini-bwini—buumi butamani. Kuba acilongwe a Leza ncecintu ciinda kubota ncomukonzya kucita.
Amwiiye Zinji
MISWAANGANO
Ino Ncinzi Cicitika ku Ŋanda ya Bwami?
Amunjile mukati akulibonena nobeni.
AMULOMBE CIIYO CA BBAIBBELE
Nkaambo Nzi Ncomweelede Kwiiya Bbaibbele?
Bbaibbele lilapa bwiinguzi kumibuzyo iibakatazya kapati bantu banji mubuumi. Sena inga mwayanda kuba akati kabo?
Ino Ncinzi Cini Bbaibbele Ncoliyiisya?
Amube Acilongwe a Leza Kwiinda Mumupailo
Sena Leza ulaiswiilila mipailo njotupaila? Kutegwa mwiingule mubuzyo ooyu, mweelede kumvwisya Bbaibbele ncoliyiisya kujatikizya mupailo.
som_Latn nya_Latn tso_Latn bem_Latn tum_Latn bem_Latn bem_Latn bem_Latn bem_Latn bem_Latn tso_Latn bem_Latn bem_Latn cjk_Latn sna_Latn run_Latn cjk_Latn bem_Latn sag_Latn bem_Latn bem_Latn knc_Latn bem_Latn